ฟุตบอลทีมชาติแอลเบเนียก่อตั้งขึ้นเมื่อวันที่ 6 มิถุนายน ค.ศ. 1930 แต่ต้องรอนานถึง 16 ปี กว่าจะได้ลงแข่งขันในระดับนานาชาตินัดแรก ซึ่งเป็นการพบกับยูโกสลาเวียใน ค.ศ. 1946 แอลเบเนียเข้าร่วมเป็นสมาชิกของฟีฟ่าระหว่างการประชุมวันที่ 12–16 มิถุนายน ค.ศ. 1932 และเป็นสมาชิกผู้ร่วมก่อตั้งยูฟ่าใน ค.ศ. 1954 ในฟุตบอลโลก 1934 ทีมชาติแอลเบเนียถูกเชิญให้เข้าร่วมแข่งขัน แต่พวกเขาก็ปฏิเสธไป